kardosdrur/scandi-wiki huggingface dataset:
Thomas Berry Brazelton

Thomas Berry Brazelton (født 10. maj 1918 - død 13. marts 2018) var en amerikansk børnelæge og forfatter.

Læger fra USA
Faglitterære forfattere fra USA
Pædiatere
Merskumspibe

En merskumspibe har en rygedel der udgøres af merskum. Merskum (eller Seafoam, Ecume de mer, Meerschaum), er hvidlig sepiolit som ved forarbejding koges med voks eller spermacet, hvorved det får en elfenbensagtig glans og kan "tilryges".

Affaldet og mindre god merskum males til pulver og koges – ofte med pibeler og alun. Dejen kan formes og presses og behandles som andet merskum. Det sælges under navnet Massa og er hårdere og tungere end ægte merskum og har et mere ensartet udseende. Ægte merskum har næsten altid skyformede eller årede tegninger på overfladen.

Forarbejdning af merskum har tidligere fundet sted i bl.a. Wien, men siden Tyrkiet i 1970 forbød eksport af merskum foregår næsten al forarbejdning i Tyrkiet.
Hovedfabrikationsstedet for Massa var tidligere Ruhla i Thüringer Wald og Wien, også her er produktionen gået til Tyrkiet.

Det meste merskum kommer fra Lilleasien især fra flodaflejringerne på sletten omkring Byen Eskişehir i Tyrkiet, mellem Istanbul og Ankara, hvor det er opstået ved omdannelse af Magnesiumkarbonat i de omliggende fjeldes Serpentinbjergarter.
Det forekommer endvidere i Marokko, ved Vallecas i Spanien, Theben i Grækenland, Hrubschitz i Mähren. Overalt er det formentlig opstået fra Serpentinbjergarter.

Merskum anvendes også til fremstilling af cigaretrør. Ved Vallecas forekommer det i sådanne mængder at det har været benyttet som bygningssten. I Algeriet anvendes en blød variant i stedet for sæbe ved mudderbade samt tøjvask.

Tobaksrygning
Nikolaj Hagelskjær

Nikolaj Hagelskjær (født 6. maj 1990) er en dansk tidligere fodboldspiller.

Karriere

Vejle Boldklub 
Nikolaj Hagelskjær har været en del af Vejle Boldklubs ungdomsafdeling siden lilleputårerne. Han kom til klubben fra Jelling fS. I 2010 blev Hagelskjær en del af Vejle Boldklubs 1. holds trup efter at have været en profil på klubbens U/17, U/19 og Danmarksseriehold.

Hagelskjær kan dække både højre- og venstresiden i forsvarskæden og på midtbanen.

Esbjerg fB 
Den 15. januar 2016 blev det offentliggjort, at Esbjerg fB havde købt Nikolaj Hagelskjær fri af det sidste halve år af hans kontrakt med FC Fredericia og at han havde skrevet under på en treårig kontrakt.

Middelfart G&BK 
Efter at have forladt Esbjerg fB ved kontrakudløb i vinteren 2018 blev det i januar 2019 offentliggjort, at Hagelskjær havde skrevet under på en toårig kontrakt med 2. divisionsklubben Middelfart G&BK.

Referencer

Eksterne henvisnininger 

Fodboldspillere fra Danmark
Fodboldspillere fra Vejle Boldklub
Fodboldspillere fra Esbjerg fB
Fodboldspillere fra Middelfart Boldklub
Slaget ved Taliwa

Slaget ved Taliwa blev udkæmpet ved Ball Ground, Georgia i 1755. Slaget drejede sig om "ejerskabet" til jord og blev udkæmpet mellem krigere fra cherokesernes Overhill byer i Tennessee og krigere fra creek-stammen. 

Blandt deltagerne på cherokesisk side var krigshøvdingen Oconostota fra Chota og hans "byfælle" Nancy Ward, en 17-årig kvinde som efter sin mands død førte cherokeserne til sejr i slaget. Efter slaget belv hun udnævnt til "Beloved Woman of the Cherokees". 

Oconostota havde 500 krigere i sin styrke, mens creek-styrken var temmelig meget større. Slaget var et af de blodigste, som blev udkæmpet i den krig som fandt sted mellem cherokesere og creek'er i det meste af perioden fra 1720'erne til midten af 1750'erne afbrudt af korte perioder med fred. Slaget kom til at afgøre hele krigen til cheroksernes fordel. 

Det område som cherokeserne havde erobret blev i begyndelsen af det 19. århundrede centrum for cheroksernes magt inden stammens forflyttelse til indianerterritoriet.

Historical Landmark 
I Ball Ground er rejst et skilt med en tekst, der beskriver slaget. Skiltet står hvor Georgia State Route 372 kryser jernbanen. Selve slaget fandt sted omkring 4 km længere mod vest, hvor Ettohwa River møder Long Swamp Creek.

Eksterne links 
 Fra Georgia Tribe of Eastern Cherokees hjemmeside
 Teksten på skiltet – fra Georgia Info.

Cherokeestammen
Georgias historie
Hyllested (Syddjurs Kommune)

Hyllested er en by på Djursland. Den havde 201 indbyggere i 2006, men har ikke siden haft over 200, som er Danmarks Statistiks kriterium på en by. Den regnes dog stadig som en by, men dens folketal opgøres ikke længere.

Byen ligger 20 km øst for Rønde, 20 km sydvest for Grenaa og 14 km nordøst for kommunesædet Ebeltoft. Byen hører til Syddjurs Kommune og ligger i Region Midtjylland. I 1970-2006 hørte byen til Ebeltoft Kommune. Hyllested hører til Hyllested Sogn. Hyllested Kirke ligger i byen.

Faciliteter 
Hyllested Vandværk i byens sydøstlige udkant er oprettet i 1934. Det leverer grundvand med en hårdhed på 17 °dH, der klassificeres som "temmelig hårdt", men er normalt for Østjylland.

Hyllested betjenes af Midttrafiks rute 351 mellem Grenaa og Ebeltoft.

Historie 
Navnet Hildestat kan afledes af det gamle nordiske mandsnavn Hildi(r)-. Bebyggelsen er sikkert fra jernalderen, hvor endelsen -sted (bosted, bebyggelse) var meget almindelig.

Stationsbyen 
Hyllested fik station på Ebeltoft-Trustrup Jernbane, der blev åbnet i 1901. Stationen var tegnet af arkitekt Heinrich Wenck.

I 1901 beskrives Hyllested således: "Hyllested (1180: Hildestat), med Kirke, Præstegd., Skole og Jærnbanest. (fra 1902 Marked)" Målebordsbladet fra 1900-tallet viser desuden en lægebolig.

Ebeltoftbanen blev nedlagt i 1968. Stationsbygningen er bevaret på Gl. Stationsvej 2. 800 m af banens tracé er bevaret fra Stormosevej ad en skovsti til Stokbækvej og videre ud ad grusvejen Dæmningen.

Noter

Eksterne kilder/henvisninger 

 Høje målebordsblade 1842-1899 og lave målebordsblade 1901-1971

Lokaliteter i Syddjurs Kommune
Durup Kirke

Durup Kirke kan henvise til flere steder:
 Durup Kirke (Skive Kommune) – er en kirke der ligger i Durup Sogn i det tidligere Harre Herred, Viborg Amt, nu Skive Kommune.
 Durup Kirke (Rebild Kommune) – er en kirke der ligger i landsbyen Durup (Durup Sogn, Gislum Herred), ca. to kilometer nord for Nørager i Rebild Kommune.
Cheyne-Stokes respiration

Cheyne-Stokes respiration er et unormalt åndedrætsmønster karakteriseret ved perioder med hurtig vejrtrækning (i medicinske sammenhænge kaldet tachypnø) afbrudt af perioder uden vejrtrækning (apnø). Det kan være symptom på en række forskellige sygdomme. Tilstanden er opkaldt efter lægerne John Cheyne og William Stokes, der beskrev tilstanden i 1800-tallet.

Cheyne-Stokes opstår som følge af skade på respirationscentret i hjernen. Ses nogle gange hos nyfødte med ufuldstændig udvikling i dette center.

Tilhørende sygdomme 
Cheyne-Stokes ses hos patienter med hjertefejl, slagtilfælde, traumatisk hjerneskade og hjernetumor. I nogle tilfælde kan det indtræde under søvn hos ellers raske mennesker, der opholder sig i store højder, som en del af akklimatiseringsprocessen. Det kan optræde ved alle former for toksisk metabolisk encefalopati.

Personale på hospice har dokumenteret Cheyne-Stokes respiration, når patienten nærmer sig døden. De fortæller ligeledes, at patienter, som efterfølgende har været i stand til at berette om oplevelsen, ikke melder om ubehag i forbindelse med vejrtrækningen, selv om det undertiden tolkes som ubehageligt af tilstedeværende familiemedlemmer.

Relaterede mønstre 
Cheyne-Stokes er ikke det samme som Biots respiration, hvor grupper af åndedræt har tendens til at være ens i længde og dybde.

Det adskiller sig også fra Kussmauls respiration, der er vedvarende, dyb vejtrækning med normal eller øget frekvens.

Referencer 

Symptomer
Tved (Syddjurs Kommune)

Tved er en landsby på Djursland med , beliggende på halvøen Mols, 4 kilometer vest for Knebel og 15 kilometer syd for Rønde.

Byen ligger i Region Midtjylland og hører under Syddjurs Kommune. Tved er beliggende i Tved Sogn.

Kilder 

Byer i Syddjurs Kommune
Dølby Kirke

Dølby Kirke er en kirke i Dølby Sogn i det tidligere Hindborg Herred Viborg Amt. Kirken var i middelalderen viet til Sankt Martin, øst for kirken har ligget en helligkilde, som formodentlig har været et valfartssted. Kor og skib er opført i romansk tid af granitkvadre over dobbeltsokkel, profileret over skråkant. Den tilmurede norddør er bevaret med glat overligger og rundstave langs karmene, syddørens indramning blev nedtaget i 1872 og bl.a. brugt som trinsten. Østvinduet i koret og to romanske vinduer i skibets nordmur er bevaret i tilmuret tilstand, skibets vestlige vindue har rundstav langs buekanten. Øverst i østgavlen ses et firpasmønster som blænding. Støttepillerne ved korets østmur er senere tilføjelser. Tårnet er opført i sengotisk tid af munkesten iblandet kampesten, pyramidespiret menes opført efter 1750, tårnets murværk mod syd og vest blev skalmuret i 1871. Våbenhuset er opført i 1869.

Kor og skib har flade bjælkelofter. Korbuen er bevaret med profilerede kragbånd, hvor man kan ane slyngornamentik. Alterbordet dækkes af et panel fra omkring 1600, felternes evangelistmalerier er oprindelige. Altertavlen er ligeledes fra omkring 1600, i felterne ses malerier af Sven Havsteen-Mikkelsen fra 1956, i midterfeltet ses Korsnedtagelsen, i sidefelterne ses morgenrøde og aftenrøde. De tidligere alterbilleder fra 1877 af A.F. Jæger er nu ophængt i skibet. Prædikestolen fra 1643 har evangelistmalerier i felterne.

Den romanske døbefont af granit har glat kumme med rundstave og firkantet fod med hjørnekløer. På foden kan man ane slyngornamentik som korbuens.

Galleri

Eksterne kilder og henvisninger 

 Dølby Kirke  på nordenskirker.dk
 Dølby Kirke  på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Rodskov

Rodskov er en landsby på Djursland med . Rodskov er beliggende tre kilometer sydøst for Hornslet og fire kilometer vest for Ugelbølle. Fra Aarhus er der 20 kilometer mod nord til Rodskov. Landsbyen rummer Rodskov Forsamlingshus med plads til cirka 120 gæster. Det ejes og drives af Rodskov-Eskerod Beboerforening. Landsbyen har Danmarks ældste gymnastikforening, Rodskov Gymnastikforening, stiftet i 1883. Der er desuden en kommunal sportsplads, en petanquebane og -klub og en tankstation med tilhørende pizzeria og kiosk. Indbyggertallet er vokset betydeligt i 2017 på grund af byggeriet af Kaløvigparken, der er et udlejningskompleks.

Byen ligger i Region Midtjylland og hører under Syddjurs Kommune. Rodskov er beliggende i Hornslet Sogn.

Eksterne henvisninger 
 Rodskov-Eskerod webside
 Rodskov Forsamlingshus webside
 Rodskov Gymnastikforening Facebookside

Kilder 

Byer i Syddjurs Kommune
Lime (by)

Lime er en landsby på det vestlige Djursland med . Lime er beliggende 12 kilometer nordvest for Mørke og 18 kilometer sydøst for Randers. Fra Aarhus er der 35 kilometer mod nord til Lime.

Byen ligger i Region Midtjylland og hører under Syddjurs Kommune. Lime er beliggende i Lime Sogn.

I Lime ligger Lime Kirke.

Fodbold afdelingen i Idrætsforeningen IF Ådalen har baner og klubhus i Lime.

Eksterne henvisninger 
 Lime By - Hjemmeside om byen Lime, vedligeholdt af Lime Beboerforening

Kilder 

Byer i Syddjurs Kommune
Byer og bydele med genforeningssten
Søby (Syddjurs Kommune)

Søby er en landsby på det vestligste Djursland med . Søby er beliggende 7 kilometer nordvest for Hornslet og 23 kilometer sydøst for Randers. Fra Aarhus er der 30 kilometer mod nord til Søby.

Byen ligger i Region Midtjylland og hører under Syddjurs Kommune. Søby er beliggende i Søby Sogn.

Søby Kirke ligger i Søby.

Kilder 

Byer i Syddjurs Kommune
Musée Guimet

Musée Guimet (egentlig Musée national des Arts asiatiques-Guimet) er et nu statsligt museum i Paris, oprindelig stiftet og finansieret af forretningsmanden Émile Guimet i 1889 i Paris. Museet specialiserer sig i asiatisk kunst.

Musée Guimet besidder den største samling af asiatiske kunstartefakter som findes (2009) udenfor Asien selv. En del af det stammer fra stifteren selv; han foretog en række rejser i Orienten. Mellem 1927 og 1938 tilkom meget som blev anskaffet under ekspeditioner til Centralasien og Kina. Andet er tilkommet på grund af museumsomlægninger (overføringer fra andre museer) i forbindelse med Verdensudstillingen i Paris i 1937.

Litteratur 
 Emile Guimet: "Huit jours aux Indes" i: Le Tour du Monde, nyoplag, Paris, 2007, Phébus,

Eksterne henvisninger 

 

Guimet, Musee
Museer etableret i 1889
Elvis On Tour

Elvis On Tour er en dokumentarfilm fra 1972 med Elvis Presley. Filmen er den 33. og sidste i rækken af film med Presley, og samtidig hans anden dokumentarfilm i træk til biograferne.

Elvis On Tour blev produceret og instrueret af Pierre Adidge og Robert Abel på Metro-Goldwyn-Mayer. Filmen havde premiere den 1. november 1972 og havde en længde af 93 minutter.

Filmen er en koncertfilm med og om Elvis Presley, der igennem filmens mange sange viser glimt af optakten til og afviklingen af hans turné i april 1972 til 15 byer rundt om i USA. Filmen, som er krydret med interviews og dokumentariske klip fra hans karriere, blev koordineret af den senere så kendte Martin Scorsese.

Til brug i filmen blev der filmet fra fire af Elvis' koncerter i april. Det var:

 The Coliseum, Hampton Roads, Virginia, (9. april 1972 – Aftenshow)
 The Coliseum, Richmond, Virginia, (10. april 1972)
 The Coliseum, Greensboro, North Carolina, (14. april 1972 – Aftenshow)
 Convention Center, San Antonio, Texas, (18. april 1972)

Åbningssekvensen 
Elvis Presley starter filmen med disse linjer (frit oversat):
 "Min Far havde set en masse mennesker, der spillede guitar og ikke gad arbejde. Så han sagde til mig, at jeg skulle gøre op med mig selv, om jeg ville spille guitar eller blive elektriker, – han havde aldrig set en guitarspiller, der var noget værd!!"

Musik 
Elvis On Tour var, sammen med Tickle Me, de eneste af Elvisfilmene, som hverken udløste en single, EP eller LP. For Elvis On Tours vedkommende hænger det sammen med, at Elvis i tiden mellem filmens optagelse og premiere havde udsendt sit live-album Elvis: As Recorded At Madison Square Garden, som var fra en koncert den 10. juni 1972. Denne LP rummede en stor del af de sange, som var med i filmen, og overflødiggjorde dermed udsendelse af et soundtrack fra filmen.

Musikere og kor i filmen 
 James Burton - solo guitar
 John Wilkinson - rytmeguitar
 Jerry Scheff - basguitar
 Ronnie Tutt - trommer
 Glen Hardin - piano
 Charlie Hodge - rytme guitar
 Kathy Westmoreland - vokal
 The Sweet Inspirations - kor
 J. D. Sumner & The Stamps - kor
 Joe Guercio - dirigent og orkesterleder

Filmens sange 
Der blev fremført en lang række sange og melodier i løbet af Elvis On Tour. De blev – med få undtagelser – alle sunget af Elvis Presley.

Filmens sange var:
 "Johnny B. Goode"
 "Also Sprach Zarathustra"/"Opening Vamp" – fremført af The Joe Guercio Orchestra
 "See See Rider"
 "Polk Salad Annie"
 "Separate Ways"
 "Always On My Mind"
 "Proud Mary"
 "Never Been To Spain"
 "Burning Love"
 "For The Good Times"
 "Lighthouse"
 "Lead Me, Guide Me"
 "Bosom Of Abraham"
 "Love Me Tender"
 "I, John"
 "Bridge Over Troubled Water"
 "Funny How Time Slips Away"
 "An American Trilogy"
 "I Got A Woman"/"Amen"
 "A Big Hunk O' Love"
 "You Gave Me A Mountain"
 "Sweet Sweet Spirit" – fremført af J.D. Sumner and the Stamps
 "Lawdy Miss Clawdy"
 "Can't Help Falling In Love"
 "Closing Vamp" – fremført af The Joe Guercio Orchestra
 "Memories"

Priser 
Filmen vandt en Golden Globe i 1973 for bedste dokumentarfilm.

Referencer

Eksterne henvisninger 
 

Elvis Presley-film
Amerikanske film fra 1972
Dokumentarfilm fra USA
Vårsta

Vårsta er en svensk by i Stockholms län. Byen har et befolkningstal på 2.353 (2005). Byen er forstad til Alby kommun, beliggende i Ore Lake i Grödinge.

Byen voksede langsomt i 1950'erne og 1960'erne. I dag er der både parcelhuse, rækkehuse og lejligheder i byen. I Vårsta centrum er der et supermarked, pizzaria og en frisør. I byen ligger også Vårsta Kirke, som er en moderne malet rød trækirke.

Byer i Botkyrka kommun
Front for the Liberation of the Enclave of Cabinda

Front for the Liberation of the Enclave of Cabinda (portugisisk: Frente para a Libertação do Enclave de Cabinda), FLEC er en guerilla- og en politisk separatistbevægelse, som kæmper for uafhængighed for Cabinda i Angola. Området var tidligere under portugisisk administration, med med Angolas uafhængighed fra Portugal i 1975 blev området en provins i det nu selvstændige Angola. FLEC opererer i regionen, som tidligere var besat af de forhenværende kongedømmer Kakongo, Loango og N'Goyo.

Referencer 

Separatistbevægelser
Angola
August Cappelen

Herman August Cappelen (1. maj 1827 i Skien – 8. juli 1852 i Düsseldorf) var en norsk landskabsmaler.

Barneårene, som han tilbragte på sin fædrenegaard »Holden« i Telemarken, lagde Grundlaget til den stærke Naturfølelse, der kom til at præge hans Kunst. Efter at være blevet student 1845 kom han til Kristiania, hvor han lærte Gude at kende. Efter kort
Tids Tegneundervisning hos denne, bestemte han sig til at blive Maler og rejste Høsten
1846, efter en Studietur sammen med Gude, til Düsseldorf, hvor han blev Prof. Schirmer’s
Elev. Ved et Sommerbesøg hjemme 1850 kom hans egen Personlighed først for Alvor til
Udfoldelse, og hans Produktion tilhører derfor væsentlig hans to sidste Leveaar.

Den sidste vinter malede han alle sine Hovedværker, de tre store Billeder i Kunstmuseet i Kria:
Skogtjern, Skoglandskap og Utdøende urskog, samt en »Høstmorgen«, der blev solgt i udlandet.
I disse melankolske, stemningsrige Værker er Cappelen en storstilet, fantasifuld Romantiker
af en langt yppigere og personligere Art end sine norske Samtidige. Hans Evner som
Kolorist kommer dog bedre til sin Ret i hans Fri-luftsstudier, oftest med Motiver fra Skoven;
her er han langt mere Naturalist. En Række af disse Studier findes i Kunstmuseet i Kria.
Ved sin Død stod C. netop i Færd med at blive en kendt Kunstner. Af den norske Romantiks
Landskabsmalere er C. ubetinget den betydeligste.

Eksterne henvisninger 

Malere fra Norge
Landskabsmalere
Nordmænd i 1800-tallet
Louis Cappel

Louis Cappel (eller Ludovicus Cappellus) (1585 i nærheden af Sedan – 1658) var en fransk teolog og filolog.

Cappel blev født af fransk protestantiske forældre under disses flugt under de franske religionskrige.

Cappe studerede teologi i Sedan, senere studerede han arabisk ved Oxford. Han blev i 1613 ansat som professor i hebraisk ved universitetet i Saumur, hvor han oogså virkede som præst. Fra 1626 var han tillige professor i teologi indtil sin død i 1658.

Cappels betydning ligger især i hans studier af det gamle testamentes teksthistorie. I Arcanum punctationis revelatum (1624) påviste han, at de hebraiske vokaltegn og accenter stammer fra tiden efter Talmud’s afslutning, hvad jødiske og enkelte andre lærde
også havde erkendt, men ikke bevist så grundigt før.

Det førte til en heftig polemik med Buxtorf den Yngre, som hævdede, at Cappels mening stred mod inspirationslæren. I critica sacra gik Cappel endnu videre. Under henvisning til parallelsteder i det gamle testamente, afvigelser i de jødiske læsemåder, i citaterne i det nye testamente og i de gamle oversættelser viste han umuligheden af at hævde den gammeltestamentlige teksts integritet og søgte midler til at finde tekstens ældste skikkelse. Bogen fuldendtes i 1634, men kunne først trykkes i 1650 i Paris.

Også denne bog førte til en stor Polemik med Buxtorf o. a. I Diatriba de ueris et antiquis hebræorum literis (1645) viste han, at den hebraiske kvadratskrift er yngre end den samaritanske skrift. Den stærke modstand mod Cappel skyldtes udelukkende de hyper-ortodokse retninger, som især beherskede Tyskland og Schweiz, og som betragtede Cappell og hans kollega i Saumur Amyrault som kættere. Mod disse to er for en stor del Formula consensus Heluetica fra 1675 rettet.

Hans hovedværker er:
 Arcanum punctuationis revelatum, Leyde, 1624
 Critica sacra, 1650

Han er far til Jacques Louis Cappel.

Kilder 
 

Teologer fra Frankrig
Hebraister
Filologer fra Frankrig
Salmonsens
Personer fra Sedan
Christian Cappelen

Christian Cappelen (26. januar 1845 i Drammen – 11. maj 1916 i Kristiania) var en norsk orgelvirtuos.

Efter at have fået den første undervisning på hjemstedet rejste han 1860 til Leipzig, hvor han ved det derværende konservatorium studerede i 3 år – hovedsagelig klaverspil og komposition. Efter endt studietid tog han ophold i Kristiania, hvor han optrådte som pianist sammen med Ole Bull i det filharmoniske selskab. 

I marts 1868 ansattes han som organist i Drammen, først ved Strømsø Kirke, senere ved Bragernæs Kirke. Med undtagelse af, at han 1875 med offentlig stipendium atter besøgte Leipzig, Dresden og Berlin, var Cappeln i næsten 20 år knyttet til den nævnte by, hvor han både som lærer, dirigent og koncertgiver har udfoldet megen virksomhed og bidraget til at vække sansen for musik. 

I december 1887 udnævntes han til organist i Vor Frelsers Kirke i Kristiania og ansattes 2 år senere som lærer i messe- og kirkesang ved det praktisk teologiske seminarium. Cappelen, der har givet orgelkoncerter i næsten samtlige norske byer, var en særdeles fremragende orgelspiller, der med en ufejlbar teknik forenede den intelligente og kundskabsrige musikers fine smag.

Af kompositioner (28 op.) har han udgivet klaverstykker, solosange, korsange, hvoraf nogle gejstlige er opført i de berømte Motette-Koncerter i Thomaskirken i Leipzig, samt en række orgelkompositioner, præludier, postludier og fantasier. Endelig foreligger en kantate for soli, kor og orkester komponeret til åbningsfesten ved Industriudstillingen i Drammen 1873, samt en kantate til Diakonissesagens 25. års-fest i Kristiania 1894.

Litteratur 
 Erik Andreas Thomle, Familien (von) Cappelen, Christiania 1896, side 65
 Haagen Krog Steffens: Norske Slægter 1912, Gyldendalske Boghandel, Kristiania 1911
 Lambrecht Haugen: Cappelen-slekten 1627-2008, Rosendal 2008.

Organister fra Norge
Komponister fra Norge
Nordmænd i 1800-tallet
Nordmænd i 1900-tallet
Personer fra Drammen
Rygge (Sydslesvig)

Rygge (dansk) eller Rügge (tysk) er en landsby og kommune beliggende omtrent 10 km vest for Kappel i Angel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Sønder Brarup kommunefælleskab (Amt Süderbarup). I kirkelig henseende hører Rygge under Nørre Brarup Sogn. Sognet lå i Strukstrup Herred (Gottorp Amt), da området tilhørte Danmark.

Geografi 
Til kommunen hører også Fruelund (tysk: Fraulund, angeldansk: Frûlund, Fråwlund), Bleg (Blick), Hye, Rygsnørregaard (Rüggesnordgaard) og Stenebæk (Stennebek). Byen er landbrugspræget. Syd og øst for byen ligger der med Brarup Skov og Flarup Skov større skovområder.

Historie 
Stednavnet beskriver en beliggenhed på en ryg (norrønt hryggr), stedet er første gang dokumenteret 1460. Bleg beskriver formodentlig en blegeplads (sml. norrønt blik og bleikja). Fruelund er sammensat af frue og lund.

Referencer 

Byer i Kreis Slesvig-Flensborg
Byer i Slesvig-Holsten